Document ID: 31998R1593

31998R1593
L 208/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1593/98 НА КОМИСИЯТА
от 23 юли 1998 година
за изменение на Регламент (ЕИО) № 1764/86 относно минималните изисквания за качество за продуктите на доматена основа, които имат право на производствена помощ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2201/96 на Съвета от 28 октомври 1996 г. относно общата организация на пазарите на продукти от преработени плодове и зеленчуци (1), последно изменен с Регламент (ЕО) № 2199/97 (2), и по-специално член 4, параграф 9 от него,
като има предвид, че член 6 от Регламент (ЕО) № 2201/96 предвижда произведените количества, за които са спазени минималните цени, да се вземат под внимание при разпределяне на квотите между преработвателите, държавите-членки и групите продукти; като има предвид, че количествата, невключени в квотата, произведени на минималната цена в рамките на една пазарна година, се отчитат при определяне на квотата за следващата пазарна година; като има предвид, че вследствие на това е уместно да се предвиди спрямо готовите продукти, получени от тези количества, да действат същите минимални качествени изисквания, на които следва да отговарят продуктите, получени от включените в квотата количества, за които може да се получи производствена помощ;
като има предвид, че член 7, параграф 2, буква в) от Регламент (ЕО) № 504/97 на Комисията от 19 март 1997 г. за определяне на подробни правила за прилагане на Регламент (ЕО) № 2201/96 на Съвета по отношение на режима на производствена помощ за продукти от преработени плодове и зеленчуци (3), последно изменен с Регламент (ЕО) № 1590/98 (4), предвижда невключените в квотата количества, за които е платена минималната цена, да бъдат отбелязани в договорите за преработка;
като има предвид, че опитът, натрупан в сектора на преработката на домати, показва, че по отношение на сока от домати някои минимални качествени изисквания следва да се засилят;
като има предвид, че предвидените в настоящия регламент мерки са в съответствие със становището на Управителния комитет за продуктите от преработени плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1764/86 на Комисията (5) се изменя, както следва:
1.
Заглавието се заменя със следния текст:
„Регламент (ЕИО) № 1764/86 на Комисията от 27 май 1986 г. за определяне на минималните изисквания за качество на продуктите от преработени домати съгласно режима за производствена помощ“.
2.
Член 1 се заменя със следния текст:
„Член 1
Настоящият регламент установява минималните изисквания за качество, на които трябва да отговарят продуктите на доматена основа, както са определени в член 1, параграф 2 от Регламент (ЕО) № 504/97 на Комисията (6), в случая на:
а)
продуктите, включени в квотата, за които може да се ползва помощта за производството, определена в член 2, параграф 1 от Регламент (ЕО) № 2201/96;
б)
продуктите на доматена основа, невключени в квотата, доставени в рамките на договорите за преработка, посочени в член 7, параграф 2 от Регламент (ЕО) № 504/97 и за които е била платена минималната цена.
3.
В член 2 думите „от Регламент (ЕИО) № 1599/84“ се заменят с думите „от Регламент (ЕО) № 504/97“.
4.
В член 3, второ тире думите „в член 1 от Регламент (ЕИО) № 1599/84“ се заменят с думите „в член 1, параграф 2 от Регламент (ЕО) № 504/97“.
5.
В член 8 думите „в член 1, параграф 2, букви н) и о) от Регламент (ЕИО) № 1599/84“ се заменят с думите „в член 1, параграф 2, букви к) и л) от Регламент (ЕО) № 504/97“.
6.
В член 10, параграф 3 буква а) се заменя със следния текст:
„а)
всякакви неприсъщи растителни материали могат да се установят чрез интензивна проверка с невъоръжено око само при съсредоточено вглеждане. Въпреки това в някои продукти на основата на сокове и концентрати може да се съдържат кожици, люспи и семки в максималните граници, определени в член 1, параграф 2, букви к) и л) от Регламент (ЕО) № 504/97;“
7.
7. В член 10, параграф 4 се добавя буква е):
„е)
общо съдържание на млечна киселина не повече от 1 % от сухия екстракт след приспадане на цялото количество добавена готварска сол, в случай на доматен сок.“
8.
В член 11 думите „буква м) от Регламент (ЕИО) № 1599/84“ се заменят с думите „буква й) от Регламент (ЕО) № 504/97“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 юли 1998 година.

Labels: 3
17
19